Lav et referat af nedenstående tekst:

Tekst:
Man kan vel nærmest kalde det voldsom trængsel og alarm. Adskillige nordjyder fandt i dag vej til genbrugspladsen på Over Kæret i Aalborg. Gavepapir, gavebånd, emballage og juletræer – det var ikke småting, folk i dag skulle af med. -Vi skal jo have tid til at arbejde. Så nu starter vi med det her og får det sorteret pænt – og så kan vi slappe af igen, konstaterer Palle Holm fra Aalborg, mens han kigger på indholdet af sin tungt læssede trailer. Et par biler væk i køen har Hans Jørgen Pedersen forbarmet sig over sin datter og er kørt på genbrugspladsen for at tømme hendes trailer. -Men havde jeg vidst, at der var så mange, var jeg nok ikke kørt herud. Men nu er vi jo kommet afsted, siger han. Trængslen ved genbrugspladsen i Aalborg var i dag så voldsom, at pladsens medarbejdere åbnede portene før den ordinære åbningstid klokken 12. Aalborg Forsyning forventer, at langt over 1500 biler alene i dag har lagt vejen forbi genbrugspladsen.

Referat:
På den første åbningsdag efter julen var der i dag travlhed på genbrugspladsen på Over Kæret i Aalborg.